**\*BASNE su priče u kojima životinje imaju osobine ljudi . U njima postoji važna poruka.**

**DVA JARCA - Dostej Obradović**

Preko dubokog potoka namestili ljudi brvno. Srela se na brvnu dva jarca.

-Skloni se!- viknu jedan.

-Skloni se ti, ja neću! – reče drugi.

– E, da vidimo ko će se skloniti! – reče prvi i savi rogove spreman za bitku. I drugi se isto tako naroguši. Grunuše rogovima jedan na drugoga i oba padoše u vodu.

**DVE KOZE – Dositej Obradović**

Srele se dve koze na uzanoj stazi.Iznad staze beše stena uspravna kao zid. Ispod njih duboka provalija. Zamisliše se koze: šta sad da rade? Nisu se mogle okrenuti da bi se vratile odakle su krenule. Zato jedna koza leže i opruži se po zemlji, a druga pažljivo pređe preko nje.

Tako obe odoše žive i zdrave svojim putem.

Učenici najpre **slušaju 1. basnu**, a zatim je naglas čitaju.

Odgovaraju na pitanja:

1. Šta se desilo sa jarčevima?
2. Zbog čega?
3. Da li je postojalo neko rešenje za srećan kraj? Koje?

**Slušaju 2. basnu**

Kako se završava prva, a kako druga basna? Šta je razlog što se basna „Dve koze“ završava srećno?